**Bine-ai venit, April!**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Aud un toc trecând pe sub fereastră,

Bătând febril în ritm de cazacioc,

Cum fluturii în geam lovesc ad-hoc...

Să fie oare primăvara noastră

Ce-a care-ncearcă mai timid să-mi spună

Că vremea ierni lungi a cam apus

Și crivățul a fost de tot supus?

Potecile cu solzi furaţi din lună

Se-aprind sub paşi, iar drumul meu spre tine

E-mpodobit cu flori, parcă april,

Se-ntoarce azi din asprul său exil

Să schimbe legi şi falsele doctrine.

- E-o primăvara mult întârziată,

Ne-a-ngenunchiat furtuna uneori.

Aprilie, beţia mea de flori,

De când te-aştept... A fost ca niciodată,

Povestea parc-așa-ncepea, dar unde

S-a pomenit ca-n ziua de Florii

S-alerge pomii goi pe străzi pustii

De teama unui vânt ce te pătrunde

Ca lama unei săbii, până-n carne...

Fii bun, iubite, nu mai zăbovi,

Că mă închin la stele. Astenii

Întunecă albastrele lucarne.

Ioan Grigoraș Liliana Trif